2016. gada Noteikumi Nr.

Rīgā (prot. Nr.   .§)

**Grozījumi Ministru kabineta 2014. gada 11. februāra noteikumos Nr. 93 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus"**

Izdoti saskaņā ar

Valsts un pašvaldību institūciju

amatpersonu un darbinieku atlīdzības

likuma 39. panta otro daļu

Izdarīt Ministru kabineta 2014. gada 11.februāra noteikumos Nr. 93 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi, kura atvaļināta no dienesta sakarā ar noteiktajām prasībām neatbilstošu veselības stāvokli, saņem apmaksātus veselības aprūpes pakalpojumus" (Latvijas Vēstnesis, 2014, 37. nr., 2016, 164.nr.) šādus grozījumus:

1. Papildināt 6.punktu ar 6.7.apakšpunktu šādā redakcijā:

“6.7. tehniskā palīglīdzekļa (izņemot transportlīdzekli vai transportlīdzekļa pielāgošanu), kas atvaļinātai amatpersonai nepieciešami sakarā ar nelaimes gadījumā gūto ievainojumu vai sakropļojumu, līdzmaksājumu, ko atvaļinātā amatpersona veic saskaņā ar normatīvajiem aktiem par tehniskajiem palīglīdzekļiem.”

1. Papildināt 7.punktu ar 7.7.apakšpunktu šādā redakcijā:

“7.7. šo noteikumu 6.7.apakšpunktā minēto pakalpojumu centrs apmaksā, atvaļinātai amatpersonai, kurai valsts sabiedrība ar ierobežotu atbildību “Nacionālais rehabilitācijas centrs “Vaivari”” ir pieņēmusi lēmumu par tehniskā palīglīdzekļa (izņemot transportlīdzekli vai transportlīdzekļa pielāgošanu) piešķiršanu, sedzot izdevumus par tehniskā palīglīdzekļa līdzmaksājumu, ko atvaļinātā amatpersona veic saskaņā ar normatīvajiem aktiem par tehniskajiem palīglīdzekļiem. Līdzmaksājuma izdevumus centrs sedz, izmaksājot kompensāciju atvaļinātai amatpersonai vai izsniedzot garantijas vēstuli un veicot maksājumu tehniskā palīglīdzekļa izgatavotājam, kopumā ne vairāk kā 5000 *euro* apmērā trīs gadu periodā.”

1. Papildināt noteikumus ar 91.punktu šādā redakcijā:

“91. Šo noteikumu 6.7 apakšpunktā minētā pakalpojuma saņemšanai atvaļinātā amatpersona iesniedz centrā iesniegumu, kam pievieno valsts sabiedrības ar ierobežotu atbildību “Nacionālais rehabilitācijas centrs “Vaivari”” informāciju par tehniskā palīglīdzekļa pakalpojuma piešķiršanu, tehniskā palīglīdzekļa ražotāja izziņu par tehniskā palīglīdzekļa funkcionalitāti un cenu, maksājumu apliecinošus dokumentus, ja atvaļinātā amatpersona ir veikusi maksājumu par tehnisko palīglīdzekli un lūdz piešķirt kompensāciju. Tehnisko palīglīdzekļu līdzmaksājuma apmaksas noteiktā limita ietvaros garantijas vēstuli vai kompensāciju par tehniskā palīglīdzekļa līdzmaksājumu centrs piešķir tikai par tehniskā palīglīdzekļa saņemšanu pie valsts sabiedrības ar ierobežotu atbildību “Nacionālais rehabilitācijas centrs “Vaivari”” norādīta tehnisko palīglīdzekļu pakalpojuma sniedzēja.”

4. Izteikt noteikumus 172. punktu šādā redakcijā:

“172. Šo noteikumu 6.7.,7.2, 7.4., 7.6.,7.7, apakšpunktu, 91.punktu un 17.8. apakšpunktu piemēro ar 2016. gada 1. janvāri.”

Ministru prezidents M. Kučinskis

Iekšlietu ministrs R. Kozlovskis

Iesniedzējs:

Iekšlietu ministrs R. Kozlovskis

Vīza:

Valsts sekretāre I.Pētersone-Godmane

23.09.2016. 10:22

392

Iekšlietu ministrijas veselības un

sporta centra direktora vietniece

I.Misus

67829852, irena.misus@iem.gov.lv